Kerkent ez is da heul ar paotr, ma sach-surjian ganin, hag erruet en ti e hastis da sevel gant ar skalier endra ma chome ar paotr en traoñ, ur choulaouenn goar gantañ en e zorn evit reiñ sklêrijenn din. Beuzet e oa an derezioù uhelañ en deñvalijenn; e penn traoñ ar skalier hepken e voen sikouret gant ur banne gouloù pikous ha daskrenus. Met eus dor damzigor ranndi ar glañvourez e teuas ur skin sklêrijenn en arbenn din. Antreal a ris, ha dre ur rakkambr hag a dalveze ivez da gegin ez is dar gambr. An evezhierez, kerkent ha ma klevas trouz ma chammedoù, a savas hag a zeuas dam bete.